Suur hulk lapsi kasvab üles paljajalu käies, olgu see siis mängides, töötades või koolis käies. Mitmel pool ei saa lapsed käia isegi koolis, sest kohustusliku koolivormi üks osa on jalatsid, mida paljudel lastel lihtsalt olemas ei ole.  Paljudes arenguriikides peavad lapsed käima mitmeid kilomeetreid, et saada toitu, puhast vett või arstiabi. Haavad ja praod jalgades ei ole mitte üksi väga valusad, vaid võivad põhjustada ka erinevaid haigusi. Näiteks Etioopias kannatab üks miljon inimest haiguse all, mida põhjustab paljajalu käimine vulkaanilisel pinnasel. See haigus on 100% ennetatav elementaarse jalahügieeni ning jalatsite kandmisega. Etioopias on kingade olemasolu staatuse märgiks ja paljude laste unistuseks on just nende esimene kingapaar.